CELEX: C2006/212/14
Language: da
Date: 2006-09-02 00:00:00
Title: Sag C-251/05: Domstolens dom (Første Afdeling) af 6. juli 2006 — Talacre Beach Caravan Sales Ltd mod Commissioners of Customs & Excise (anmodning om præjudiciel afgørelse fra Court of Appeal (Civil Division) (Det Forenede Kongerige)) (Sjette momsdirektiv — artikel 28 — fritagelse med tilbagebetaling af den erlagte afgift — salg af goder pålagt afgift med nulsats, der sælges udstyret med goder, som er pålagt afgift efter den normale sats — stationære campingvogne — samlet levering)

2.9.2006   
            
            
               DA
            
            
               Den Europæiske Unions Tidende
            
            
               C 212/8
            
         Domstolens dom (Første Afdeling) af 6. juli 2006 — Talacre Beach Caravan Sales Ltd mod Commissioners of Customs & Excise (anmodning om præjudiciel afgørelse fra Court of Appeal (Civil Division) (Det Forenede Kongerige))
   (Sag C-251/05) (1)
   
   (Sjette momsdirektiv - artikel 28 - fritagelse med tilbagebetaling af den erlagte afgift - salg af goder pålagt afgift med nulsats, der sælges udstyret med goder, som er pålagt afgift efter den normale sats - stationære campingvogne - samlet levering)
   (2006/C 212/14)
   Processprog: engelsk
   Den forelæggende ret
   Court of Appeal (Civil Division)
   Parter i hovedsagen
   
      Sagsøger: Talacre Beach Caravan Sales Ltd
   
      Sagsøgt: Commissioners of Customs & Excise
   Sagens genstand
   Præjudiciel — Court of Appeal (Civil Division) — fortolkning af artikel 28, stk. 2, litra a), i Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — goder pålagt afgift med nulsats (campingvogne), der sælges udstyret med goder, som er pålagt afgift efter den normale sats — kriterier for afgørelsen af, om transaktionen med henblik på moms skal betragtes som én samlet levering
   Konklusion
   Den omstændighed, at visse goder er genstand for en samlet levering, som omfatter dels en vare, som udgør den væsentligste bestanddel af leveringen, og som i den nationale lovgivning er omfattet af en fritagelse med tilbagebetaling af den erlagte afgift, jf. artikel 28, stk. 2, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 92/77/EØF af 19. oktober 1992 om tilføjelse til det fælles merværdiafgiftssystem og om ændring af direktiv 77/388/EØF (indbyrdes tilnærmelse af momssatserne), dels varer, der af den omhandlede nationale lovgivning er udelukket fra denne fritagelse, er ikke til hinder for, at den omhandlede medlemsstat pålægger moms til normalsatsen på leveringen af de ikke-omfattede varer.
   
      (1)  EUT C 205 af 20.8.2005.